CUIDA'T: EN QUÈ CONSISTEIX UNA REVISIÓ GINECOLÒGICA? (2) - Hiperbòlic - Revista digital jove i universitària\nQuan acudeixes per primera vegada a la consulta el/la ginecòleg/òloga et farà una sèrie de preguntes que li diuen història clínica. Les dades són confidencials, així que no et mengis el cap amb històries rares, estem parlant de professionals.\nEt demanarà informació sobre la teva anticoncepció, sexualitat, embarassos i problemes ginecològics.\nAmb aquestes dades es farà una idea d'on ha d'insistir en la prevenció o en el diagnòstic de determinades malalties, si és el cas.\nAquesta història clínica bàsicament consisteix en:\n-Antecedents mèdics de la nostra família.\n-Antecedents mèdics nostres.\n-Menstruacions:Edat de la primera regla.\n-Cada quants dies ve i quants dies ens dura.\n-Quantitat (normal, abundant, poca); dolor; data de l'última regla.\n-Anticoncepció: quins mètodes hem emprat i si ens ha anat bé o no.\n-Sexualitat: amb quina freqüència tenim relacions sexuals, parella estable o no, relacions sexuals satisfactòries o no...\n-Nombre d'embarassos i parts.\n-Motiu de la consulta: aquest és el moment en què has d'explicar clarament el que et passa, si tens algun problema o si simplement véns a fer-te una revisió.\nIndependentment del motiu de consulta el/la ginecòleg/òloga et demanarà que et desvesteixis i t'asseguis en una cadira d'exploració. En aquesta cadira, separes les cames, les aixeques en l'aire i recolzes els talons en uns suports.La postura no és molt còmoda, però és l'única en la qual els genitals externs estan accessibles a la vista i es pot introduir un espèculum per veure la vagina i el coll de l'úter.\nÉs important estar relaxada i confiada, pensant que no té per què ser una exploració dolorosa o massa molesta. L'espèculum (instrument tubular que es pareix al bec d'un ànec) s'introdueix a la vagina tancada i, quan arriba al coll de l'úter, s'obre.\nL'espèculum introduït amb cura no té per què fer mal.\nEn algunes consultes s'aprofita que l'espèculum està ja introduït en la vagina per fer una citologia vaginal, que consisteix a recollir amb una espàtula de fusta algunes cèl·lules semi despreses de la vagina, el coll de l'úter i el canal que comunica la vagina amb l'interior de l'úter. Aquestes cèl·lules es dipositen en un cristall, es tenyeixen i miren al microscopi. La informació que ens dóna aquesta prova és hormonal, infecciosa i morfològica (com estan les nostres cèl·lules). La citologia vaginal compleix tots els requisits exigibles a una prova diagnòstica en les campanyes de prevenció del càncer.\nDesprés de tancar i retirar l'espèculum, el/la ginecòleg/òloga ens farà un tacte vaginal: introdueix en la vagina els dits i amb una altra mà pressiona sobre l'abdomen, i delimita l'úter, la seva forma, la situació, la seva consistència, si té algun problema i si és dolorós. Els ovaris no sempre es toquen.\nL'exploració dels pits ha d'estar inclosa en la revisió periòdica. Per explorar el pit és millor que anem a la consulta després d'acabar la regla.\nEn aquest moment la glàndula mamària està en les millors condicions perquè la informació obtinguda en l'exploració sigui clara.\nEn l'exploració el/la ginecòleg/òloga mirarà si els pits són iguals, si hi ha alteracions en la pell, en el mugró, en l'aurèola, si hi ha secreció pels mugrons, si es toquen "bonys" i les seves característiques.\nNingú no pot conèixer el pit d'una dona millor que ella mateixa. Per això s'aconsella que sigui la mateixa dona qui s'autoexplori els pits tots els mesos després de la regla, i si apreciem qualsevol canvi, avisarem abans el nostre/a ginecòleg/òloga.\nNo oblidem que el diagnòstic i el tractament adequat depenen no sols del/a professional de la salut sinó de nosaltres.


La Marxa per la Llibertat arriba al Maresme - maresme360\nInicioMalgrat de MarLa Marxa per la Llibertat arriba al Maresme\nCap a les vuit del vespre d’aquest dimecres la Marxa per la Llibertat que ha sortit a primera hora del matí des de la plaça 1 d’octubre de Girona ha arribat al Maresme, a Malgrat de Mar. Abans ha passat per dos municipis maresmencs més: Tordera i Palafolls.\nEs completa així la primera de les tres jornades de les que consta aquesta marxa entre Girona i Barcelona, una de les cinc que s’han organitzat arreu de Catalunya i que coincidiran el divendres a la capital catalana.\nHem pogut parlar amb la primera persona que ha completat els 50 quilòmetres que separen Girona i Malgrat. Es tracta d’una dona que ha fet el recorregut en bicicleta i que anava uns metres per davant de la capçalera de la marxa.\nAquest matí, segons la Policia Municipal de Girona, han sortit de la ciutat al voltant de 10.000 persones. Tot i això els organitzadors han volgut ser prudents respecte al número final de participants que han arribat a Malgrat perquè diuen que molts d’ells feien trams concrets i no tot el recorregut. El que sí s’ha pogut constatar és un dispositiu especial de trànsit en el que han participat els Mossos d’Esquadra i les Policies Locals, que han anat gestionant el trànsit urbà i interurbà al llarg del dia.\nPel que fa a l’organització de l’arribada, la secció local de l’ANC ha fixat el punt de final de recorregut el pavelló Germans Margall, que s’ha posat a disposició per aquells que vulguin fer nit al municipi. També aquí s’ha habilitat un punt d’avituallament. A Malgrat també s’ha habilitat el pavelló d’esports de l’Avinguda de Tarragona. L’organització, per altra part, ha confirmat que comptaven amb els pavellons municipals de les poblacions veïnes de Santa Susanna i Palafolls en cas que fos necessari. “Fins i tot ens han ofert hotels”, comenta un voluntari.\nSobre l’organització, el regidor de Junts per Catalunya – Malgrat ens Mou i portaveu del govern municipal, Jofre Serret, ha dit que els malgratencs i malgratenques s’han “implicat amb una gran afluència” i ha assegurat que no han faltat voluntaris:\nLa Marxa per la Llibertat sortirà aquest dijous a primera hora de Malgrat de Mar i arribarà a Arenys de Mar a migdia tot seguint el traçat de la carretera N-II. És previst que al vespre arribi a Premià de Mar.


Cornellà s’apunta a una sortida en bici per a públic familiar | Que fer a Cornella\nCornellà s’apunta a una sortida en bici per a públic familiar\nPosted on 14 d'octubre de 2016 by Daniel Serarols in Aire lliure i esports // 0 Comments\nAquest diumenge 23 d’octubre, si sou a Cornellà i voleu fer una sortida en bici amb tota la família, us podeu apuntar a la sortida conjunta, no competitiva, de la programació de ciclisme familiar que organitza l’Esport Ciclista Cornellà amb la col·laboració de l’Ajuntament. La destinació serà la platja del Prat.\nLes pedalades transcorren principalment per camins exclusius per a vianants i bicicletes, i per zones de gran interès natural. L’objectiu és fomentar l’ús de la bicicleta, el respecte pel medi ambient i una pràctica de l’esport saludable. I és una bona forma de gaudir del nostre entorn, dels camins que recorren la vora del riu Llobregat, i de l’activitat esportiva.\nLa sortida és a les 10.00 h, és oberta a la participació de tothom, i als infants a partir de 10 anys acompanyats d’adults. No cal inscripció prèvia, només cal presentar-se ben equipats per pedalar, beguda, casc i recanvis de punxades. La sortida serà des del carrer Verge de Montserrat, just davant del Centre Esportiu Delfos.\nAquesta és la darrera cita de la programació de sortides que durant 2016 ha organitzat aquesta entitat, realitzades entre març i octubre.


Parking a Ajuntament de Lleó - Lleó - Saba Aparcaments\nParking a Ajuntament de Lleó - Lleó\nL’actual edifici de l’Ajuntament de Lleó és a l’avinguda principal de la ciutat, l’avinguda Ordoño II, envoltada dels principals comerços i entitats financeres. Abans de ser seu de l’ajuntament acollia les oficines de la seu del banc Caja España.\nL’edifici consta de cinc plantes i està construït en pedra de color blanc. De la part baixa de la façana, en destaquen les filigranes decoratives fetes en ferro forjat.\nSi visites la zona, podràs veure que davant de la porta principal de l’edifici hi ha una escultura urbana feta com a al·legoria del canvi d’ubicació dut a terme el 1998, així com una carta d’Alfons XI en una llosa de pedra que representa la creació d’aquesta institució.\nI és que resulta que, antigament, l’ajuntament de Lleó estava situat a la plaça de San Marcelo, una de les zones més concorregudes del nucli antic de Lleó. Va ser construït el 1585 per l’arquitecte Juan de Rivero. Però l’any 2002 l’ajuntament va canviar de seu i actualment l’edifici acull el Museu de Lleó.\nA la zona contigua a l’ajuntament sempre hi ha moviment, tant al matí com a la tarda, i és ideal per anar a comprar, a menjar en un restaurant, a practicar activitats a l’aire lliure, etc. De nit, quan s’encén l’enllumenat de la ciutat, neix la vida nocturna lleonesa, que ofereix grans atractius tant al visitant com al ciutadà de Lleó. Cal esmentar els bars i restaurants La Posada del Buda, El Traga, Soho, Nuevo Caño Badillo, etc.\nSi vols aparcar el vehicle en un parking Saba, en trobaràs un a l’estació de Lleó, al carrer Astorga, s/n. Obre les 24 hores del dia de manera ininterrompuda.


Sis persones desallotjades d'una casa ocupada il·legalment a Llançà - Empordà\nSis persones desallotjades d'una casa ocupada il·legalment a Llançà\nEntre els ocupants hi havia un menor d'edat, i s'havien acomodat en l'apartament després de forçar un accés\n21·05·21 | 19:39 | Actualitzat a les 19:47\nEls Mossos d'Esquadra, amb la col·laboració de la Policia Local de Llançà, han aconseguit desallotjar sis persones que s'havien acomodat il·legament en un apartament del municipi costaner. Van ser uns veïns de Llançà mateix que van alertar la policia que en una casa del carrer de la Coma presumptament hi havia allotjats inquilins, quan es tracta d'un immoble de segona residència i els seus propietaris ara mateix no es troben al poble. Efectius dels dos cossos policials van acudir a l'adreça indicada i van descobrir que, efectivament, a l'interior d'un dels habitatges hi havia moviment de gent. En ser requerits pels agents, van sortir les sis persones que hi havia dins l'apartament, tots ells homes, d'entre 17 i 31 anys. Els agents van poder-ne identificar cinc, perquè un d'ells va fugir corrents.\nSegons fonts policials, els ocupants de la casa van dir que hi havien accedit perquè van trobar una clau posada al pany de la porta, però investigacions posteriors van permetre descobrir que aquesta versió era falsa, ja que una de les portes del balcó havia estat forçada. Quan van abandonar l'habitatge, els ocupants van sortir amb una maleta, que va ser escorcollada pels policies. Ara s'està investigant si el contingut de la maleta pot tenir relació amb algun delicte de robatori, ja que entre els objectes hi havia una videoconsola Xbox, videojocs, un robot aspirador i una serra caladora.\nEls Mossos d'Esquadra han informat que els ocupants van deixar l'immoble de forma voluntària, sense que es produís cap incident. D'un temps ençà, la policia de la Generalitat realitza patrullatges específics en urbanitzacions i zones comercials per evitar i prevenir ocupacions il·legals.


Prova d'accés - Màster Universitari en Formació del Professorat - Universitat de les Illes Balears\nMFP Prova d'accés\nLa comissió acadèmica de coordinació docent del Màster estudiarà la possibilitat de convocar una prova d’accés per als estudiants que hagin fet la preinscripció dins el terminis establerts amb una titulació no associada a l’especialització triada (annex 1) sempre que quedin places vacants d’aquesta especialització (com a mínim un 20% de les places ofertades). La data de realització de la prova es publicarà abans de la finalització del període de preinscripció del segon termini.\nA les seus de Menorca i d’Eivissa s’assignaran 4 places per especialitat. Si a la finalització de la preinscripció del segon termini queden places vacants a qualque especialitat, s’assignaran a la resta d’especialitats equitativament ordenades pel nombre de sol·licituds en llista d’espera. Només es convocaran les provés d’accés en el cas que no hagi llista d’espera i encara quedin places vacants, com a mínim un 30 % del nombre total de places ofertades a Menorca o Eivissa.\nEls continguts de la prova corresponen al temari d’oposicions publicat per la Conselleria d’Educació per al cos d’educació secundària:\nAquesta prova té com a objectiu acreditar les competències relatives a l’especialització que es vol cursar.\nA les especialitats d’Orientació Educativa i Tecnologia de Serveis el nombre de preinscripcions supera àmpliament el nombre de places ofertades. Si fos necessari la realització de la prova, es comunicarà amb la suficient antelació els continguts d’aquestes especialitats.\nLa durada total de les proves serà de màxim 4 hores i s’indicarà a l’examen.\nA les especialitats de Filosofia, Geografia i Història la prova tindrà la següent estructura: sis preguntes teòriques o pràctiques sobre els continguts de la matèria i un tema per desenvolupar del programa proposat, que pot incloure un text o figura en funció de l’especialitat. S’avaluarà sobre 10 punts la totalitat de la prova: 4 punts el tema i 1 punt per cada una de les preguntes.\nA les especialitats de Matemàtiques, Física i Química, Biologia i Geologia, Tecnologia i Informàtica la prova tindrà la següent estructura: sis preguntes o exercicis de caràcter teoricopràctic i un tema a desenvolupar del programa proposat. S’avaluarà sobre 10 punts la totalitat de la prova: 4 punts el tema i 1 punt per cada una de les preguntes.\nA l’especialitat de Llengua i Literatura Castellana i Catalana, es podrà realitzar una prova de llengua i literatura castellana o de llengua i literatura catalana, a triar per part de l’estudiant. La prova inclourà cinc preguntes sobre gramàtica, fonètica, lèxic i literatura, i una prova oral de 5 min de duració. La prova oral és eliminatòria i val un 20% de la nota global. La prova escrita val un 80 % de la nota global i cada una de les preguntes val 2 punts.\nA les especialitat d’Anglès i Alemany, la prova inclourà cinc preguntes sobre gramàtica, fonètica, lèxic, una redacció i una prova oral de 5 min de duració de llengua anglesa. S’avaluarà sobre 10 punts la totalitat de la prova: 1 punt per a cada una de les preguntes, 3 punts la redacció i 2 punts la prova oral. La prova oral és eliminatòria.\nA l’especialitat de Música, la prova inclourà dos apartats:\nPreguntes realitzades a partir d’una audició dels períodes o corrents musicals des del Barroc fins el Nacionalisme.\nDesenvolupament per escrit d’un tema, a elegir entre dues opcions, dels continguts de la matèria.\nS’avaluarà sobre 10 punts la totalitat de la prova: 5 punts per a les preguntes associades a l’audició, 5 punts per al desenvolupament del tema\nA l’especialitat de Dibuix i disseny, la prova constarà de tres parts:\nUn exercici de dibuix del natural a partir d’una composició o estàtua (3 punts).\nUn comentari, interpretació o anàlisi formal a partir d’una obra artística (3 punts)\nUn exercici de dibuix tècnic (4 punts).\nA l’especialitat d’Educació Física, la prova tindrà la següent estructura:\nSis preguntes curtes sobre els continguts curriculars de l’especialitat (6 punts sobre 10).\nUn supòsit pràctic que consistirà en elaborar una sessió d’Educació Física contextualitzada en un nivell educatiu proporcionat per l’examinador (4 punts sobre 10).


Exofficio Bugsaway Marigold L/S Blanc, Trekkinn\nS Botanic XL Botanic\nExofficio - Roba dona - Camises\nDescripció Exofficio Bugsaway Marigold L/S\nJa sigui que estigueu en una ciutat de buggy o estigueu al campament, la Marigold de BugsAway, amb la tecnologia Insect Shield®, és la camisa perfecta per mantenir-vos bé i protegit alhora.\nPermetrina, ;ingredient actiu de ;escut insecte, és invisible, inodora i tan ben unida a les fibres de tela que conserva la repelència efectiva a través de la vida de la peça.\nRepel·leix els mosquits (incloent aquells que porten virus i malària del Nil Occidental), paparres, formigues, mosques, aixelles i mitges (no veus ums).\nLa confortable barreja de cotó respira i s'asseca ràpidament per facilitar la cura i la ventilació us manté fresca durant els dies calorosos.\nEl repelent d'escut d'insectes dura fins a 70 rentats.\nFes la compra online de material esportiu sense haver de sortir de casa. Amb trekkinn ja és possible! És la teva botiga online especialitzada en material de muntanya. Volem que gaudeixis del teu temps lliure d’una manera única, per això t’oferim una gran varietat de Camises de la marca Exofficio. Dóna un cop d’ull a tots els productes de muntanya que t’oferim en catàleg, com per exemple Exofficio Bugsaway Marigold L/S. Dissenyat per donar-te el màxim confort i seguretat mentre estàs practicant el teu esport favorit o les teves activitats diàries.\nCaracterístiques Exofficio Bugsaway Marigold L/S\nTecnologias Exofficio Bugsaway Marigold L/S\nTeixit i mà d'obra de bona qualitat\nQualsevol cosa que mantingui els errors de mossegar-me val la pena!\nAnything that keeps the bugs from biting me is worth it!


Les set campanes de la Seu repiquen cinc minuts en honor de la seva patrona - Regió7 :: El Diari de la Catalunya Central\ngemma camps 15.08.2019 | 23:33\nEl campanar de la col·legiata basílica de Santa Maria de Manresa arxiu/mireia arso\nEl campanar de la col·legiata basílica de Santa Maria de Manresa\nLes set campanes de la Seu van repicar durant cinc minuts. Va ser abans-d'ahir i segur que moltes persones les van sentir. El motiu, anunciar la festivitat de més solemnitat del temple, la de la seva patrona, la Mare de Déu de l'Alba.\nEl repic va sonar a 2/4 de 10 del vespre per anunciar que, amb motiu d'aquesta celebració solemne, la missa tindria lloc a les 10 de la nit, i no a les 7 de la tarda, com es fa habitualment.\nAhir, el rector de la Seu, mossèn Joan, recordava que les campanes tenen diversos repics segons el que anunciïn. «Antigament, hi havia els d'emergència per alertar d'un incendi o d'un atac bèl·lic. També hi ha els tocs sagramentals per als batejos i casaments; els de celebració, per a una missa o àngelus, i els de les solemnitats més importants». Ocasions com l'esmentada. A diferència dels altres, aquest repic dura molt i és l'únic en el qual toquen totes les campanes al mateix temps. El diumenge de festa major es tornarà a repetir.


À Punt oferirà diumenge en el web la Crida de les Falles\nÀ Punt Mèdia farà una cobertura dels principals actes fallers que se celebren a la ciutat de València a través del web i la ràdio.\nDiumenge 25 de febrer, a partir de les 19:45 hores, oferirem en el web d’À Punt Mèdia l’acte de la Crida des de les Torres de Serrans de València amb els comentaris de dos periodistes de la casa. Els espectadors també podran seguir a les dos de la vesprada les mascletades falleres des de la plaça de l’Ajuntament de València a través del web d’À Punt Mèdia.\nLa nit de Sant Josep, a partir de la una de la matinada, estarem a la Plaça de l’Ajuntament de la ciutat per a seguir la cremà de la falla municipal, una cobertura que els espectadors podran vore en la nostra pàgina web.\nD’altra banda, la ràdio d’À Punt Mèdia oferirà als oients una àmplia cobertura informativa de les festes de València a partir de la primera setmana de març, quan s’inicien els butlletins horaris.\n#à punt #falles 2018 #crida


Badosa cau contra Keys i s'acomiada de l'Obert d'Austràlia\nRescat a contrarellotge d'un operari que ha quedat sepultat per una esllavissada de terra en una finca de Cànoves i Samalús, al Vallès Oriental\nPer què es detecten tants casos de covid entre els nens?\nViatjar amb un test d'antígens negatiu en català no és vàlid en alguns països\nAragonès diu que la resolució del TSJC sobre la immersió és un "155 educatiu"\nSánchez, en contacte amb l'OTAN i la UE per la crisi d'Ucraïna\nTornen els enfrontaments entre les forces kurdes i Estat Islàmic a Síria\nEls talibans hauran de cedir en drets humans per rebre ajuda d'Occident\nEl suport popular a Biden s'erosiona als Estats Units, sobretot entre els moderats.\nTorna la batalla\nLa batalla d'aquesta setmana es lliura entre dos dels recintes emmurallats més significatius del nostre territori: les muralles de Cervera i les muralles de Montblanc\nSense por al llop\nMolt bona gent\nSuperherois contra la covid\nInfecthanos arriba a "Polònia" a "The CAPvengers"\nAquesta setmana, a "Polònia", la covid ha arribat a plató, literalment. Després del repte de fer un programa confinat des de casa durant l'inici de la pandèmia, l'equip s'enfronta a un repte més complicat: fer un programa sense part dels actors\nDesprés d'estar a l'hospital pel maltractament del seu padrastre, en Jan torna a casa. La Noe i en Miquel s'han donat una altra oportunitat, però els plans immediats no els surten bé. La Sílvia i l'Ivan continuen a la gresca. En Quim rep l'ajut de la Xesca i la Cati per buscar feina. La relació de la Sílvia i la Gemma sembla que pot anar a pitjor.\nEl negoci dels testos d'antígens, a "Planta baixa"\nLes farmàcies catalanes facturen més de 27 milions d'euros en testos d'antígens\nEs pot aplicar el 25% de castellà a les escoles?\nLes imatges de la setmana: què en sabien els dirigents del Parlament, dels sous a funcionaris que no treballaven?\nEl veganisme: una moda o una opció viable?\nCorea del Sud, més enllà d'"El joc del calamar"\nJosep Gonzàlez-Cambray: "Estem vivint un augment vertiginós dels casos, però les escoles aguantaran"\nQuè en pensen els joves, de les noves ajudes per al lloguer?\nAlbano-Dante Fachín: "Ja està bé de deixar-nos dir que allò que votem no serveix"\nUn nou escàndol sacseja els Borbons: Urdangarin amb una altra dona\nEls efectes secundaris més habituals de la tercera dosi\nLa iniciativa d'un ciutadà que reclama un tracte més humà als bancs\nJosep Corbella: "Potser és una mica aviat per tornar a desescalar"\nReproduir. Trufes de xocolata blanca\nReproduir. Verat amb tomàquet\nVerat amb tomàquet\nReproduir. Escudella de fideus amb mongetes\nEscudella de fideus amb mongetes\nReproduir. Coca amb romesco de pistatxo\nCoca amb romesco de pistatxo\nReproduir. Entrepà de costella confitada\nLa mítica sèrie "Teresina S.A." viu una segona joventut. A les xarxes socials, els seus gags, que tenen gairebé 30 anys, serveixen per interpretar l'actualitat i els perfils d'homenatge a les tres germanes de Gràcia tenen milers de seguidors, alguns d'ells il·lustres. Vols saber-ne algun nom?\nEls més vist\nCada dilluns, a les 22.45\nAra, l'"APM?", també al Twitch\nEls divendres 14, 21 i 28 de gener\nPropostes de cultura km 0 per al cap de setmana, al "TN comarques"\nDiumenge de monotonia anticiclònica, fred i amb pocs núvols\nJudit Martín camaleònica\nDiumenge, a les 22:05, a TV3\nDiumenge, a les 22.00, a Youtube i TV3 a la carta\nCom construir un jardí vertical, amb una mica de barra, a "Bricoheroes"\nDissabte i diumenge, a partir de les 15.40, a TV3


Feim teatre | Secuencia didáctica 562830 - Tiching\nFeim teatre En aquesta escola ja fa dos cursos que els alumnes del cicle mitjà preparen una obra de teatre per als alumnes de P5 i del cicle inicial. És una activitat que esperen amb il·lusió tant els alumnes grans com els petits. Han de fer molta feina, però el resultat ho paga. Avui a l'hora de tutoria els alumnes de 4t començaran a parlar d'aquesta activitat.\nFeim teatre En aquesta escola ja fa dos cursos que els alumnes del cicle mitjà preparen una obra de teatre per als alumnes de P5 i del cicle inicial. És una activitat que esperen amb il·lusió tant els alumnes grans com els petits. [...]\nParlar i organitzar\nA la classe de tutoria s'ha planificat el següent. Comentau-ho. [...]\nUna granota granota La lluna ho pinta tot de plata, en aquest jardí del palau. Tot és tan repreciós, que per força hi han de passar coses màgiques. La princeseta passeja sola pel jardí. És una princeseta tossudeta i que vol fer sempre la seua. [...]\nLlegireu el text per parelles. [...]\nAbans de començar a fer la lectura per parelles, llegiu i comentau tots ...\nEn una obra de teatre s'utilitzen diferents tipus de lletra. [...]\nDigues quin tipus de lletra s'utilitza per indicar:\nDesprés de llegir cadascuna de les pàgines de la lectura, contestau les ...\nDesprés de llegir el text fins al dibuix de la granota, tancau els ulls ...\nDesprés de llegir entre "(Torna un guerrer i saluda el rei. [...]\nTreballar les paraules que desconeixem\nLlegeix aquesta frase del fragment inicial de la lectura:\nLlegir l'obra de teatre expressivament\nEn una obra de teatre hi ha molts de diàlegs. [...]\nTria una intervenció d'un personatge una mica llarga:\nTriar els actors i fer els decorats\nQui interpretarà els personatges? Qui farà els decorats? Feis una assemb...\nAbans de decidir com seran els decorats, contesta:\nCom fareu els decorats? Dibuixau el palau, el llac, el jardí i el castel...\nMemoritzar el text\nMentre estau assajant, pot haver-hi uns encarregats d'avaluar com ho fei...\nFer un programa de la representació teatral\nLlegeix el programa de la representació d'una obra de teatre infantil:\nEscriviu el programa de la vostra representació teatral per repartir-lo ...\nTornau a llegir el resum i contestau aquestes preguntes:\nPer acabar la unitat: llegeix les frases i fes-ne una valoració.


Oferta de treball: Auxiliar tècnic especialista informàtic: Bases i convocatòriaAuxiliar tècnic especialista informàtic: Bases i convocatòria\nInici L’Ajuntament Empleats pÃºblics Ofertes pÃºbliques de treball Auxiliar tècnic especialista informàtic: Bases i convocatòria\nOferta de treball: Auxiliar tÃ¨cnic especialista informÃ tic: Bases i convocatÃ²ria\nPublicació oficial a l’eBOP T (2017-07961)\nAprovades per Junta de Govern Local, en sessió duta a terme el dia 18 de setembre de 2017, les bases específiques que han de regir per cobrir un lloc de treball d’Auxiliar Tècnic-a Especialista Informàtic-a, Grup C2, adscrit a Informàtica com a personal funcionari interí de l’Ajuntament d’Amposta, mitjançant concurs-oposició lliure, i alhora la creació de la borsa de treball per cobrir possibles vacants del lloc esmentat, es fan públiques per al seu general coneixement.\nBASES REGULADORES DEL PROCÉS DE SELECCIÓ PER PROVEIR TEMPORALMENT UN LLOC DE TREBALL D’AUXILIAR TÈCNIC-A ESPECIALISTA INFORMÀTIC-A, GRUP C2, ADSCRIT A INFORMÀTICA COM A PERSONAL FUNCIONARI INTERÍ DE L’AJUNTAMENT D’AMPOSTA MITJANÇANT CONCURS-OPOSICIÓ LLIURE, I ALHORA CREACIÓ D’UNA BORSA DE TREBALL PER A COBRIR POSSIBLES VACANTS DEL LLOC ESMENTAT\n1.1 L’objecte d’aquesta convocatòria és dur a terme la selecció per cobrir temporalment un lloc de treball d’Auxiliar tècnic-a especialista informàtic-a, grup C2, adscrit a Informàtica en règim de funcionari interí de l’Ajuntament d’Amposta, i obtenir alhora una borsa de treball per a cobrir possibles vacants en llocs similars al d’aquest que és objecte de convocatòria.\nLa vigència de la bossa de treball serà de 2 anys, prorrogables un any més com a màxim, per acord de Junta de Govern. Tot això a excepció que s’exhaureixi la llista d’aspirants seleccionats en un termini inferior.\n1.2 Les funcions del lloc de treball d’Auxiliar tècnic-a especialista informàtic-a adscrit a Informàtica, amb codi 02.03.01.01.01.01 de la Relació de Llocs de Treball (RLT) són:\n- Atendre, assessorar i informar al públic en matèria de la unitat organitzativa d’adscripció.\n- Dissenyar i mantenir els arxius interns, fitxers i la classificació de documentació.\n- Elaborar i mantenir els continguts de les bases de dades de la unitat organitzativa d’adscripció.\n- Informar al/la Cap sobre els resultats dels treballs realitzats.\n- Vetllar per la seguretat i salut en el seu lloc de treball utilitzant adequadament maquinària, eines o substàncies relacionades amb la seva activitat, així com els mitjans i equips de protecció posats a la seva disposició, d’acord amb els procediments establerts per la corporació i la normativa vigent en matèria de prevenció de riscos laborals.\n- Revisió de les pròpies tasques.\n- Propostes de millora de les pròpies tasques.\n- Substituir en situacions puntuals als superiors jeràrquics immediats de la seva unitat organitzativa d’adscripció.\n- En general, totes aquelles funcions de caràcter general que li siguin atribuïdes en l’àmbit de la unitat organitzativa d’adscripció.\n- Gestionar i mantenir el programari de gestió de l’ajuntament que dona suport a l’administració electrònica.\n- Gestionar i mantenir sistemes per a garantir la interoperabilitat entre plataformes.\n- Disseny i creació de formularis, plantilles, informes d’acord amb la imatge corporativa de l’ajuntament.\n- Donar suport a totes les persones usuàries de l’ajuntament en temes relacionats amb l’administració electrònica i la interoperabilitat.\n1.3 Les bases generals que regiran aquest procés selectiu seran les aprovades per la Junta de Govern Local en la sessió de 18 de juliol de 2016, publicades íntegrament en el BOPT número 147, de 2 d’agost de 2016.\n1.4 Les persones aspirants donen el seu consentiment al tractament de les dades de caràcter personal que són necessàries per prendre part en la convocatòria i per a la resta de la tramitació del procés selectiu, d’acord amb la normativa vigent i, especialment, la Llei orgànica de protecció de dades.\n2. REQUISITS ESPECÍFICS DE LES PERSONES ASPIRANTS\nA banda dels requisits generals detallats en les bases generals, les persones aspirants hauran de reunir els requisits específics següents:\n- Titulació: estar en possessió del títol de FPI informàtica, grau mig en informàtica o similar (branca informàtica).\n- Llengua catalana: nivell C1 o equivalent.\n- Llengua castellana: els aspirants que no tinguin la nacionalitat espanyola hauran de posseir els coneixements de llengua castellana de nivell superior.\n- Per a participar en aquest procés de selecció no serà necessari abonar cap taxa.\n3. PROCÉS SELECTIU\nEl procediment de selecció serà el de concurs oposició, d’acord amb el que estableix l’article 61 del Reial Decret Legislatiu 5/2015, de 30 d’octubre, pel qual s’aprova el Text Refós de la Llei de l’Estatut Bàsic de l’Empleat Públic. El procés tindrà dues fases: la primera de realització de la oposició i la segona de la valoració dels mèrits al·legats per les persones aspirants, d’acord amb les bases i sempre que hagin superat la fase d’oposició.\n3.1 DESENVOLUPAMENT DE LA FASE D’OPOSICIÓ\nLa fase d’oposició és puntuarà fins a 40 punts i abastarà les proves que tot seguit es detallen.\n3.1.1 Coneixement de llengües oficials: De caràcter obligatori i eliminatori.\nProva de coneixements de català.\nConsisteix en la realització d’exercici de coneixements de suficiència de la llengua catalana (expressió escrita, comprensió lectora, expressió oral, gramàtica i vocabulari), corresponent al nivell C1. La qualificació d’aquest exercici serà d’apte o no apte, quedant aquests darrers eliminats del procés selectiu. La durada màxima s’estableix en 3 hores aproximadament.\nQueden exempts/tes de realitzar aquesta els/les aspirants que acreditin documentalment, dins el termini de presentació de les sol·licituds, posseir el certificat de suficiència de coneixements de llengua catalana (nivell C1, corresponent a l’anterior nivell C) expedit per la Secretaria de Política Lingüística (abans, Direcció General de Política Lingüística) o un dels altres títols, diplomes i certificats que són considerats equivalents (Ordre VCP-491-2009, de 12 de novembre (DOGC 5511, del 23), per la qual es refonen i s’actualitzen els títols, diplomes i certificats equivalents als certificats de coneixements de català de la Secretaria de Política Lingüística (abans, Direcció General de Política Lingüística), modificada per l’Ordre VCP-233-2010, de 12 d’abril), d’acord amb el Decret 161/2002, d’11 de juny, sobre l’acreditació del coneixement del català i l’aranès en els processos de selecció de personal i de provisió de llocs de treball de les administracions públiques de Catalunya, o un certificat de nivell superior de coneixements de català.\nPer realitzar aquestes proves, el tribunal ha de comptar amb l’assessorament de persones tècniques especialitzades en normalització Lingüística.\nProva de coneixements de llengua espanyola.\nEls coneixements de la llengua espanyola s’hauran d’acreditar per aquells/lles aspirants que no tinguin la nacionalitat espanyola i aquells que acreditin el que es disposa a les bases generals de selecció.\nLa prova de coneixements de la llengua espanyola consistirà en mantenir una conversa, amb els/les assessors/ores que el tribunal de selecció nomeni, de manera que quedi demostrat un domini suficient de l’idioma per part de l’aspirant.\nLa qualificació serà de apte o no apte.\n3.1.2 Coneixements teòrico-pràctics.\nDe caràcter obligatori i eliminatori, constarà de:\na) Exercici teòric: Aquest exercici té caràcter eliminatori.\nConsistirà en un examen de 40 preguntes tipus test o de resposta finalista, a resoldre en un termini màxim de 60 minuts sobre el temari que s’inclou en l’Annex de les presents Bases. Aquest exercici serà qualificat fins a un màxim de 10 punts. Per a superar-lo serà necessari obtenir com a mínim 5 punts i, per tant, caldrà contestar correctament 20 preguntes per a superar aquest exercici. Cada pregunta contestada correctament val 0,25 punts. Les preguntes mal contestades o deixades en blanc per l’aspirant, no resten.\nSi l’aspirant no obté la puntuació mínima, o sigui 5 punts que equival a 20 preguntes contestades correctament, aquest restarà eliminat d’aquest procés de selecció i, el Tribunal quedarà exonerat de corregir el següent exercici d’aquest aspirant.\nb) Prova pràctica: Aquest exercici té caràcter eliminatori.\nConsistirà en la resolució, en el termini màxim de 120 minuts, d’un o diversos supòsits pràctics que plantejarà el tribunal relacionat amb les comeses del lloc de treball. Aquest exercici serà qualificat fins a un màxim de 30 punts. Per a superar-lo serà necessari obtenir com a mínim 15 punts, per la qual cosa, si no s’obté aquest mínim, el tribunal quedarà exonerat de corregir el següent exercici, i l’aspirant serà qualificat com a no apte i eliminat. Es valorarà la correcció del raonament, la solució proposada, el coneixement i la capacitat de redacció de la persona aspirant.\n3.2 DESENVOLUPAMENT DE LA FASE DE CONCURS\nLa fase de concurs, la qual es puntuarà fins a 10 punts, consisteix en la valoració dels mèrits de les persones aspirants (7 punts) i d’una entrevista personal (3 punts).\n3.2.1 Valoració de mèrits\nLa valoració de mèrits es durà a terme d’acord amb el següent barem i sempre sobre la documentació acreditativa que hauran aportat dins el termini de presentació de sol·licituds. La puntuació màxima de la valoració total de mèrits serà de 7 punts, d’acord amb els següents criteris:\n3.2.1.1 Formació i perfeccionament professional (fins a un màxim de 2 punts)\nTitulacions acadèmiques relacionades amb la plaça (excepte la que dóna accés a la participació en el procés de selecció), segons el següent barem:\n- Titulació de llicenciatura o grau universitari vinculat a les funcions del lloc de treball (branca informàtica): 2 punts\n- Titulació de diplomatura universitària vinculada a les funcions del lloc de treball (branca informàtica): 1.5 punts\n- Titulació de màster o postgrau universitari vinculat a les funcions del lloc de treball (branca informàtica): 1 punt\n- Titulació de cicle superior o FPII vinculat a les funcions del lloc de treball (branca informàtica): 1 punt\n3.2.1.2 Experiència professional (fins a un màxim de 5 punts)\n- A l’administració pública desenvolupant funcions pròpies del lloc de treball a proveir o similars o superiors, ja sigui en propietat, interí o en règim laboral, sempre que com a mínim hagi estat contractat 3 mesos per la mateixa administració. A raó de 0,10 punts per mes complert, fins a un màxim de 2 punts.\n- Capacitat i experiència, demostrada i acreditada documentalment de la seva activitat professional directament relacionada amb el lloc a proveir, bé sigui contractació mercantil, contractació laboral (sempre que com a mínim hagi figurat 3 mesos en la respectiva plantilla de l’empresa o entitat contractant), o contractat com a proveïdor de serveis al servei d’una Administració Pública territorial o funcional, a raó de 0,05 punts per mes complert acreditat, fins un màxim de 3 punts.\nPer acreditar l’experiència professional caldrà aportar un certificat de l’Administració Pública on s’indiqui el temps que ha estat contractat i les funcions que ha realitzat d’acord amb l’informe del departament on ha treballat.\nPer acreditar l’experiència en una empresa privada, caldrà un certificat d’aquesta on s’acrediti el temps i les funcions realitzades.\nEn cas d’haver estat proveïdor de serveis a una o diverses Administracions Públiques, caldrà presentar els contractes formalitzats amb l’Administració Pública i/o en el seu defecte, els acords d’adjudicació del contracte. En cas dels contractes menors, s’haurà d’aportar una còpia de les factures presentades a l’Administració Pública i el comprovant del pagament efectuat.\nEn qualsevol cas, caldrà aportar l’informe de la vida laboral de la Seguretat Social i el currículum vitae. Si hi hagués discordances entre els documents aportats pel candidat/a en el moment d’acreditar l’experiència en la vida laboral, es consideraran vàlides les dades de la vida laboral.\n3.2.2 Entrevista personal\nUna vegada feta la valoració dels mèrits per part del tribunal, les persones aspirants que hagin superat la fase d’oposició seran convocades a una entrevista personal, de caràcter obligatori.\nAquesta entrevista consistirà en mantenir un diàleg amb el tribunal sobre qüestions vinculades a les funcions a desenvolupar i a l’experiència professional de la persona aspirant per tal que es puguin valorar els següents factors: formació, competència pràctica, responsabilitat i desenvolupament. En el benentès que es seguirà la mateixa pauta d’entrevista per a totes les persones entrevistades. La puntuació màxima serà de 3 punts.\n4. PRESENTACIÓ DE SOL·LICITUDS\nLes sol·licituds d’admissió en el procés selectiu -acompanyades dels requisits a acreditar, d’un currículum vitae i de l’informe de la vida laboral - es podran presentar al registre de l’Ajuntament d’Amposta durant els deu dies naturals següents a comptar des de la publicació del corresponent anunci de publicació de la convocatòria en el BOPT i a la pàgina web municipal.\nFinalitzat aquest termini es publicarà a la pàgina web municipal de l’Ajuntament d’Amposta, en un termini màxim de 10 dies hàbils des de la finalització del termini per presentar les sol·licituds, la llista provisional d’admesos i exclosos, que també inclourà els candidats/es que provisionalment hagin de fer la prova de coneixements de la llengua catalana i castellana, com si s’escau, el fet d’estar exempts de realitzar aquestes proves. En cas de no haver cap candidat provisionalment exclòs, aquesta serà la llista definitiva.\nEn cas que algun candidat quedi provisionalment exclòs, tindrà un termini de 10 dies hàbils per a subsanar o al·legar el que consideri convenient, a partir de la publicació de la llista provisional d’admesos en la pàgina web municipal. Finalment, la llista definitiva serà també publicada en la pàgina web municipal de l’Ajuntament d’Amposta.\nLes sol·licituds de la presentació de mèrits en el procés selectiu -acompanyades de la documentació justificativa dels mèrits a valorar- la podran presentar les persones aspirants que hagin superat la fase d’oposició al Registre de l’Ajuntament d’Amposta durant els deu dies naturals següents a comptar des de l’endemà de la publicació de la puntuació final de la fase d’oposició a la web municipal. Els candidats/es a més d’acreditar els mèrits que sol·licitin que siguin valorats, hauran d’adjuntar a aquesta documentació als efectes de poder valorar l’experiència laboral: el Informe de la vida laboral emès per la Seguretat Social; els certificats de l’Administració en la que hagin treballat en el que s’indiqui inici i fi de la prestació dels serveis, grup del lloc de treball en que ha estat treballant a l’Administració i denominació del lloc pel que s’ha contractat i; en cas d’haver treballat al sector privat contracte mercantil privat o contracte laboral on s’especifiqui la duració de la prestació dels serveis, les funcions o tasques a desenvolupar i, en el seu cas, la categoria per la que va ser contractat/ada, amb totes les especificacions que es detallen en l’apartat 3.2.1.2 de les presents bases.\n5. FORMA DE PRESENTACIÓ DE LES SOL·LICITUDS\nPresencialment a l’Ajuntament d’Amposta - Plaça de l’Ajuntament, 3-4 - Tel. 977 70 00 57. També es podrà presentar pels mitjans que estableix l’article 16 de la Llei 39/2015. En el cas que s’opti per aquesta opció, dins del període establert de presentació de sol·licituds caldrà trametre un correu electrònic amb confirmació de rebuda a l’adreça següent (ajuntament@amposta.cat), amb la indicació de les dades de la persona que ha presentat la sol·licitud, la forma de presentació i la data i adjuntar còpia de la sol·licitud i de la documentació presentada. La no comunicació complementària per aquest mitjà comportarà l’exclusió de la persona aspirant per raons organitzatives, ja que l’establiment de les persones admeses i excloses en un procés selectiu s’ha de poder tramitar amb agilitat, principi que es podria veure conculcat arran de la presentació per aquests mitjans establerts a la normativa de procediment administratiu que suposés la rebuda de les sol·licituds transcorregut sobradament el termini establert a aquests efectes.\nPer participar en aquest procés selectiu no s’ha de satisfer cap taxa municipal.\n6. REALITZACIÓ DE LES PROVES\nLes proves selectives es duran a terme en un termini màxim de dos mesos des de la data de publicació d’aquestes bases selectives.\n7. TRIBUNAL QUALIFICADOR\nEl Tribunal es constituirà de la forma següent:\n- President-a: Funcionari-a de l’Ajuntament d’Amposta\nSuplent de President: Funcionari-a de l’Ajuntament d’Amposta\n- Vocals i suplents corresponents dels/les vocals:\n1r. Vocal titular: Un/a representant de l’Escola d’Administració Pública de Catalunya.\n1r. Vocal suplent: Un/a representant de l’Escola d’Administració Pública de Catalunya.\n2n. Vocal Titular: Un/a funcionari/a o personal laboral de l’Administració\n2n. Vocal Suplent: Un/a funcionari/a o personal laboral de l’Administració\n3r. Vocal Titular: Un/a funcionari/a o personal laboral de l’Administració\n3r. Vocal Suplent: Un/a funcionari/a o personal laboral de l’Administració\n4art. Vocal Titular: Un funcionari/a o personal laboral de l’Administració\n4art. Vocal Suplent: Un funcionari/a o personal laboral de l’Administració\n* Secretari/a del Tribunal: els membres del tribunal designaran d’entre els vocals un/a funcionari/a o personal laboral de l’Administració, qui a la vegada actuarà com a vocal i com a secretari del Tribunal de Selecció.\n* Assessores tècniques sobre coneixements de català i castellà (amb veu i sense vot), si s’escau.\n8. LLISTA DE PERSONES APROVADES I PROPOSTA DE NOMENAMENT\nAcabada la qualificació del concurs el Tribunal publicarà la llista de persones aspirants aprovades a la pàgina web de l’Ajuntament d’Amposta. La persona aspirant que hagi obtingut les majors puntuacions, i per tant, superat el procés selectiu, serà la persona proposada pel Tribunal per ser nomenada interinament en període de prova. Les persones aspirants que no siguin proposades per ser nomenades, passaran a constituir la borsa d’interins/es que la corporació podrà utilitzar per totes aquelles baixes i vacants temporals que es produeixin en la mateixa escala i subescala, per rigorós ordre de puntuació globalment obtinguda, la qual serà utilitzada fins que no es produeixi una nova convocatòria.\n9. PRESENTACIÓ DE DOCUMENTS\nLa persona aspirant proposada haurà de presentar a l’Ajuntament, en el termini màxim de deu dies naturals, a partir de l’endemà de la data de comunicació, per qualsevol dels mitjans admesos en la seva sol·licitud, de la necessitat d’incorporació per cobrir la vacant, sense requeriment previ, els documents acreditatius -original o fotocòpia compulsada- de les condicions que es detallen a continuació:\nb) Certificat mèdic\nc) Declaració jurada de no haver estat separat mitjançant expedient disciplinari del servei de l’Administració pública, ni haver estat inhabilitat per condemna penal per exercir càrrecs públics.\nd) Declaració d’incompatibilitats\ne) Targeta d’afiliació a la Seguretat Social, si en disposa.\nf) Número de compte corrent\ng) Autorització a favor de l’Ajuntament, a que el/la candidat/a autoritza a l’Ajuntament, en el supòsit de ser el candidat/a amb millor puntuació del procés, a que aquest sol·liciti a l’organisme competent el certificat de no tenir antecedents penals.\nLa persona aspirant que, dins del termini fixat, exceptuant els casos de força major, no presenti la documentació requerida o bé que, un cop examinada, es comprovi que no compleix algun dels requisits assenyalats en la base segona, no podrà ser nomenat/ada i s’anul·laran les seves actuacions. En aquest cas, el Tribunal proposarà la persona següent o següents aspirants que hagin obtingut la major puntuació, per ordre estricte de puntuació.\n10. DURACIÓ DEL NOMENAMENT\nEl nomenament com a personal interí que es subscriurà amb la persona que superi aquest procés de selecció i hagi obtingut la millor qualificació serà d’interinitat, desenvolupant provisionalment el lloc de treball de tècnic/a mig de recursos humans fins a la seva cobertura definitiva o amortització del lloc de treball, o qualsevol altra situació que comporti la finalització de la causa per la qual se l’ha nomenat/ada.\n11. PERÍODE DE PROVA\nLa persona aspirant nomenada temporalment tindrà un període de prova de sis mesos, durant els quals tindrà assignat un/a tutor/a. Durant aquest període el tutor o la tutora n’emetrà l’informe, en el qual haurà de fer constar expressament si l’empleat/da públic/ca ha superat o no el període o fase de prova, el qual en el supòsit d’informe desfavorable es donarà a conèixer a la persona interessada, que hi podrà fer les al·legacions que consideri oportunes, en el termini màxim de 10 dies d’audiència que li atorgarà la corresponent resolució de l’Alcaldia. Tota aquesta documentació s’inclourà en el seu expedient personal. Transcorregut aquest termini, l’Alcaldia o ha de resoldre, de forma motivada, la superació o no d’aquest període o fase, la qual cosa donarà lloc a la revocació del nomenament com a funcionari/a interí/na i a la pèrdua de qualsevol dret que li pugui correspondre en virtut del procés selectiu.\nANNEX 1: Temari.\nTema 1. La Constitució espanyola de 1978: Principis Generals. Drets i deures fonamentals dels espanyols. Organització territorial de l’Estat Espanyol. L’Estatut d’Autonomia de Catalunya de 2006. Règim Local Espanyol. Concepte i ens que compren. El règim jurídic local a Catalunya.\nTema 2. L’organització municipal. Els municipis de règim comú. Òrgans necessaris. Òrgans Complementaris. Funcionament: convocatòria, constitució, composició, règim de sessions, votacions i acords. Les resolucions del President de la corporació.\nTema 3. El principi d’autonomia local: significat, contingut i límits. La potestat normativa de les entitats locals: Reglaments i Ordenances. Procediment d’elaboració. Reglament Orgànic. Els Bans.\nTema 4. El municipi: Concepte i elements. El terme municipal. Alteracions del terme municipal. Legislació bàsica i legislació autonòmica. La Població municipal.\nTema 5. Les competències municipals: sistema de determinació. Competències pròpies, compartides i delegades. Els serveis mínims. La iniciativa pública econòmica de les Entitats Locals i la reserva de serveis. El servei públic de les entitats locals. Formes de gestió dels serveis. L’exercici de competències diferents de les pròpies i de les delegades.\nTema 6. El procediment administratiu. Fases. Classes d’interessats en el procediment. Drets dels administrats. La falta de resolució expressa: el règim del silenci administratiu. El desistiment i la renúncia. La caducitat. Els registres administratius. Terminis: còmput, ampliació i tramitació d’urgència. Ordenació. Instrucció. L’acabament del procediment: tipus. L’obligació de resoldre. El silenci administratiu. Recursos administratius.\nTema 7. La protecció de dades de caràcter personal: normativa aplicable. Principis de la protecció de dades. El reglament de mesures de seguretat.\nTema 8. L’administració electrònica: concepte i normativa aplicable. Ordenança d’administració electrònica en una administració pública.\nTema 9. Les administracions públiques i la societat de la informació. Automatització d’oficines. L’administració electrònica a Catalunya, EACAT, Localret i el Consorci Administració Oberta de Catalunya (AOC).\nTema 10. Sistemes de gestió documental versus repositoris documentals. Documents electrònics. Conceptes de document, expedient i arxiu electrònic. Classificació. Metadades. Tècniques bàsiques de redacció de documents. El procés d’elaboració d’un document. Els documents administratius. L’informe tècnic, les propostes i les resolucions.\nTema 11. Gestió per processos. Conceptes bàsics. Sistemes i nivells de representació de processos. Re-enginyeria de processos. Catàleg de serveis i processos.\nTema 12. Sistemes operatius. Definició, tipus, funcions i característiques generals. Arquitectures en clúster. Redundància i tolerància a fallides. Alta disponibilitat. Virtualització de servidors.\nTema 13. Seguretat de la informació. Nivells de seguretat de la informació. Riscos, amenaces i vulnerabilitats. Mesures de protecció. Esquema Nacional de Seguretat: Pla d’adequació i política de seguretat.\nTema 14. Els certificats digitals. Tipus i nivells de classificació. Contingut dels certificats. Cicle de vida dels certificats. Usos i suports d’emmagatzematge. La signatura electrònica. Tipus de signatura a nivell tècnic, tipus de signatura a nivell legal. Gestió i manteniment de signatures electròniques al llarg del temps.\nTema 15. La interoperabilitat entre els diferents ens administratius. Beneficis i obstacles per a la seva implementació. Tendència i evolució. Esquema Nacional d’Interoperabilitat. Normes tècniques d’interoperabilitat.\nTema 16. Desenvolupament i invocació de serveis Web: SOAP. Descobriment i descripció de serveis Web. Transaccionalitat als serveis Web. Serveis Web Segurs.\nTema 17. Programari lliure. Definició i descripció. Avantatges i inconvenients. Organitzacions internacionals: GNU i la Free Software Foundation (FSF). Problemàtica específica. Perspectives de futur. El programari lliure a l’Administració pública.\nTema 18. Xarxes de telecomunicacions. Concepte. Mitjans de transmissió. Protocols de transmissió de dades síncrons i asíncrons. TCP, UDP IP, IPv6. El protocol HTTP: Autenticació i seguretat, mètodes HTTP, codis d’estat, peticions i respostes.\nTema 19. Tecnologies de programació web. Formats i llenguatges per presentar la informació. Eines de programació. Control de versions. Gestors de continguts.\nTema 20. Aplicacions Web. Disseny adaptatiu. Disseny mòbil. Programació segura de pàgines web. Accessibilitat W3C. Pàgines web dinàmiques.\nTema 21. Computació al núvol. Concepte. Característiques. Models d’implementació de Cloud Computing.\nTema 22. La seu electrònica. El portal de tràmits. El registre electrònic d’entrada i sortida de documents. Les notificacions i comunicacions electròniques. El tauler electrònic. El perfil del contractant.\nTema 23. La transparència, l’accés a la informació pública i el bon govern. Obligacions en matèria de transparència. El dret d’accés a la informació pública.\nAmposta, a 22 de setembre de 2017\nL’ALCALDE, Adam Tomàs i Roiget


RAPSÒDIA: Presentem el "Bestiolari" de Joana Raspall a Manresa\nPresentem el "Bestiolari" de Joana Raspall a Manresa\nFa pocs dies que al blog de l'Eixam d'amics de la Joana Raspall vaig donar a conèixer la publicació d'aquesta antologia a cura de Josep M Aloy. Avui puc anunciar-vos que tindré el privilegi de presentar-la a Manresa, el divendres 19, a la Biblioteca d'El Casino. No cal dir que, com a manresà empeltat al Penedès, em fa una il·lusió molt especial, a part, evidentment, del fet de tractar-se d'un acte en relació amb la meva poeta infantil preferida i més estimada.\nL'acte comptarà amb la presència del curador de l'antologia, el també manresà Josep M Aloy, i l'editora del llibre, l'Alba Besora. Per a arrodonir la cosa podrem gaudir de la lectura de poemes del Bestiolari a càrrec de la Fina Tàpias, actriu i rapsoda de solvència contrastada. En fi, una meravella. Hi esteu tots convidats.\nImma Cauhé 19 de setembre de 2014 a les 2:12\nEspero us vagi molt bé la presentació, tampoc podre estar en aquesta. A la de Sant Feliu si, ja no vull retrasar-ho més. Ja sabeu els jubilats no tenim data per començar el curs.


Bartolozzi 1943-2009 / 2016 / Altres notícies / L'AVENÇ RECOMANA / Inici - L'Avenç\ndimecres, 06 de gener del 2016\nEl Museu d'Art Modern de Tarragona presenta una exposició dedicada al pintor Rafael Bartolozzi (Pamplona, 1943 - Tarragona, 2009), artista clau del pop dels anys seixanta. El seu compromís social el portà a ser alcalde de Vespella de Gaià. [+]\nBartolozzi pertany a la generació de Zush, Llimós, Gerard Sala o Arranz Bravo, amb qui va fer una col·laboració artística durant anys. Cadascú mantingué la seva individualitat i gairebé mai no treballaren en la mateixa obra, a excepció del macroprojecte de 2.000 metres quadrats de l'edifici de la fàbrica Tippel, a Parets del Vallès, o la casa biblioteca de Cela a Mallorca. Fora de l'àmbit català, la seva obra manté connexions amb artistes com Gordillo o Arroyo. Fou una generació que pretenia fer un art sense perdre mai de vista la realitat quotidiana; per tant, no destinat a la intel·lectualitat, sinó a l'abast del gaudi de la gent corrent, com la música pop.\nLa pintura de Bartolozzi és intuïtiva, festiva, emocional, elabora una mena de fabulació de la realitat on la imaginació i la poesia es fusionen amb el referent real en curioses metàfores. Mirava les coses i les expressava a través d'una energia creativa total, absoluta, immediata, sense mistificacions ni dogmes. Al llarg del temps, el seu quefer s'enriqueix constantment, es produeix una multiplicació de recursos i entrellats al servei d'un impuls expressiu irrefrenable. Combina i barreja entorns abstractes i concrets, imaginaris, surrealistes. Crea el quadre a partir d'imatges "retrobades" de l'inconscient que constitueixen l'argument, el punt de partida; després hi afegeix geometria, enreixats, regalims, teixits, circuits, estructures, garbulls, signes, formes orgàniques i grafismes, línies en ziga-zaga... Tot sorgit d'una imaginació icònica capritxosa, fluctuant, grotesca, que transforma i deforma el referent real i el dota d'un component oníric que si en certs moments fou força sofisticat, en altres, en canvi, es manifesta clarament primitiu.\nData: Fins al 21 de febrer\nLloc: Museu d'Art Modern (Santa Anna, 8, Tarragona)\nOrganitza: Museo de Navarra i el Museu d'Art Modern de Tarragona (MAMT)


Luthien. Somnis entre boires: 01_11\nAvui 28... en toquen 29!!!\nTot i que comencen a haver-hi forces espelmes al pastís (tindré pastís?????), avui tocarà (o no) bufar-les...\nSí, faig anys i de moment molt contenta de poder anar-ne fent un més cada any.\nAu, un altre any al sac de les vivències, dels moments bons i dolents, dels somriures i les llagrimes.\nUn altre any al sac de la vida!!!\nPublicat per Andrea. a 28.1.11 5 comentaris:\nAra que els exàmens ja tornen a estar aquí, com cada gener, me n'adono cada cop més que sóc un cul inquiet, sóc incapaç de fer com alguns companys que es passen hores i hores a la biblioteca sense moure el cul de la cadira ni aixecar la vista dels llibres.\nPer la meva salut mental i la dels del meu costat, abans no comenci a parlar amb mi mateixa i a obtenir respostes, quan estudio necessito una música suau de fons, tot i que molts cops l'acabo apagant, aixecar-me de tant en tant i estirar les cames i els braços, seguir estudiant i al cap d'una estona ben llarga això sí, anar a buscar un suc o quelcom fresquet, seguir estudiant i fer un kit kat, mentre aprofito per fer qualsevol cosa que m'airegi una mica les idees, avui ha tocat recollir la roba estesa i després fer el soparet, de nou una altra vegada als llibres i apunts, una mica més tard, em treu de dins de la llei 12/2007 de serveis socials una trucada que més que un respir avui ha estat com un regal, necessitava sentir la seva veu!!!!\nI ara que el descans post sopar ja s'ha acabat, me'n torno de nou a... si a estudiar, ho heu endevinat!!!!\nPublicat per Andrea. a 9.1.11 1 comentari:\nDe cuinetes per casa...\nDijous al migdia venen a dinar una collada a caseta nostra!!!!\nI després de canviar la distribució del menjador per encabir-hi deu persones, mons pares, mons sogres, mons germans i el meu cunyat, (ais que la liaran aquests tres junts!!!!), l'àvia i nosaltres dos, toca pensar, repensar i començar a preparar diferents plats per aquell dia, avui ja he buidat bona part del super de la cantonada, perque demà segurament no tombaré per casa en tot el dia, i no vull deixar-ho tot per últim moment, així que donant les gràcies per endavant al congelador i al frigorífic que els hi tocarà fer hores extres, pobrets acostumats només a tenir menjar per dos!!!\nAmb les indicacions de que ma sogra no menja carn, i que l'àvia tant pot ser que s'ho mengi tot sense ni piular, o que li haguem de fer el menú alternatiu a base de cremetes i pures, ara per ara el menú és aquest tot i que segurament hi haurà canvis d'última hora que em conec!!!!\n-Pop a la gallega.\n-Esqueixada de bacallà amb diferents olivades. (Amb ganes d'estrenar els motllos que vam comprar per guarnir més el plat).\n-Got de xarrup amb crema de carbassà.\n-Espardenyes d'escalivada amb tonyina i anxoves.\n-Torradetes amb formatge de cabra i melmelada de tomàquet (un vici!!!!)\n-Petites brotxetes variades.\n-Humus de cigrons casolà.\n-Amanida currada (a imaginació del David i del que vagi agafant de frigorífic)\n-Albergínies farcides de peix i marisc (A veure com surten que sempre les he fet de carn!!!).\nEm sembla que no em deixo res, menys mal que no m'he de preocupar per les postres, que tocarà tortell de Reis, ara a qui li tocarà la fava????\nPublicat per Andrea. a 4.1.11 2 comentaris:\n2011... Ja es aquí...\nJa hem deixat enrere el 2010, un any, que per mi, tot i començar més aviat fluixet, va acabar de la millor manera possible, al costat de la persona que més m'estimo del món, i que dia rere a dia em fa d'allò més feliç...\nAra comencem el 2011, i de ben segur que serà un bon any, si ens ho proposem, no???\nPublicat per Andrea. a 3.1.11 4 comentaris:


Wikiloc | Ruta Reus-el Salt-l'Aleixar-Miradors de les Borges-Riudecols-Mirador de les Costes-Mas de Borbó-Reus\nReus-el Salt-l'Aleixar-Miradors de les Borges-Riudecols-Mirador de les Costes-Mas de Borbó-Reus\nRuta de dissabte, sense track i només amb una lleugera idea de por on volíem passar i d'on volíem anar a esmorzar: A Can Sola, a Riudcols, el millor bar de món mundial... (massa i tot...)\nArrencada de Reus a 2/4 de 8 i a 3/4 ja som a Castellvell. Mitja dotzena de bikers (3 elèctrics i 3 "desamperats") tirem amunt cap al Coll del Perelló, fent de pujada el sender de les Planes d¡en Puig i de baixada la trialera del Coll del Perelló i ens n'anem cap al Salt, per a baixar el corriol de la dreta del Bosc de Sant Vicenç ("el Ciervo Volador", crec, al Strava) que es va obrir ja fa uns 7 anys, cap al Barranc de l'Aigua-Sana. Tenim l'esperança que com hi ha passat la cursa darrera que va sortir de Cambrils, potser l'han arreglat... Però no. hi ha un tram de trialera molt pendent i amb arrels que això no té arranjament possible. Però la part final, quan ja arriba a la riera, que és molt estreta, si que l'he vista millor que el darrer cop (l'he fet damunt la bici i no sempr ho feia).\nDe la Riera del Salt enfilem cap al Mas de Cercós i fem la sendera de la bòbila (molt maca), tornem a pujar amunt i marxem cap a la Rasa del Bodro, enllaçant tres senderes més i tornem amunt cap al Camí de les Fonts pq el Segi diu que hi ha un sender llarg que baixa fins al Camí de l'Aleixar. Al final resulta ser el que acabem de fer, el de "la Cabra" (Rasa del Bordó), que repetim i ara fem fins al final.\nTot seguit, anem a buscar un sender nou per on tb. hi ha passat la recent cursa de Cambrils, però de pujada. Nosaltres el fem de baixada i així és un corriol divertit que ens porta fins a prop de la Riera de la Mussara, des d'on tirem cap a l'Aleixar per la carretera.\nAquí se m'acut pujar a Rocabruna per l'ermita de Snat Antoni.... Això ja comença a picar...Arribem a dalt del Mirador de les Muntanyes de Prades per un sender pit amunt. Des d'aquí, després d'alguna foto, tirem avall, passant per davant del Mirador de les Borges, a buscar un sender que havia vit caminant fa un parell d'any per la zona de la Torre de la Perruca i el Pinar del Slavadoret. Val a dir que està del tot tapat i qusi no hihem pogut ciclar... Llàstima. A veure si algú s'hi anima a netejar-lo, però sembla ser d'aqeust caminets que es van perdent i només en queda record en els mapes (fa un parell d'anys encara estava més obert).\nUn cop passada aquesta "aventura", hem enfilat pel camí més fàcil cap a Riudecols, per anar a esmorzar a Can Sota. Fa temps que quan parem a fer entrepà, no menjo massa perquè desprès costa tornar a pedalar. Però Can Sota és diferent... Com sempre dic, és el millor bar on esmorzem, per la seva relació qualitat-preu. Però, ai!, no sempre és el més recomanable per a després continuar pedalant.... I més si es decideix anar a pujar al Mirador de les Costes (Rocabruna). El resultat ha estat una pujada molt dura, també ja amb calor, i on, si fa unes setmanes la vaig pujar tota bé (era la primera del matí), avui (amb l'afegit del terreny molt sec i la falta de tracció), un parell de trams els he fet a peu.... Mai més! (després d'esmorzar). Com a molt, cap al Collet del Mas d'en Cases.\nAvui del Mirador de les Costes n'hem baixat per una trialera molt dreta i solta cap a les Borges (enlloc d'anar cap a la Riera de les Voltes). Jo n'he fet la meitat a peu (no pas la resta de companys, per a la meva "vergonya"....) i desprès hem passat a tocar de l'ermita de la Mare de Deu de la Riera, per les Borges del Camp, l'Aleixar i hem pujat cap al Mas de Borbó. Aquesta pujada avui se'ns ha fet més dura de l'habitual a dos dels atmosfèrics que anàvem. Ara ja molta la "matraca" acumulada en pocs quilòmetres i, sobretot, amb força empits molt duts (que és el terreny que pitjor se'm dona).\nUn cop a dalt, la recompensa ha estat anar a fer "la Clandestina", on la baixada per la dreta del Shambala ha estat arreglada pel pas de la citada cursa Scott Marathon de Cambrils i ara ja no presenta cap perill (ja no és tan dreta ni té tanta pedra com en els darrers temps) i en direcció cap a Almoster, un altre sender per dins del Barranc del Picarany, en el qual s'ha de remuntar una "paret" amb l'ajut d'una cadena (abstenir-se e-bikers solitaris).\nAl final, he sobreviscut mig bé un matí que havia de ser tranquil... i s'ha anat convertint en una de les rutes més dures que he fet darrerament: fins a 34 empits ("repechos" ) per damunt del 10 per cent, segons l'IBP Index vol dir qué és una ruta per a escaladors. I un esmorzar pantagruèlic pel mig, està clar que no és pas la millor idea...\nTrack : 13_4_2019_7_34_06_001.gpx\nPenalización condiciones del trayecto: 83 % ( > 50 % = MTB, < 50 % = RDB)\nDistancia total: 57.92 Km\nDesn. de subida acumulado: 1834.16 m\nDesn. de bajada acumulado: 1847.98 m\nAltura máxima : 500.9 m\nAltura mínima : 118 m\nAltura en inicio: 131.1 m\nRatio de subida: 6.8 %\nDesnivel positivo por Km: 31.67 m\nTiempo total : 7:10:52 h\nTiempo en movimiento: 5:00:36 h\nTiempo parado : 2:10:16 h\nVelocidad media total: 8.07 Km/h\nVelocidad media en movimiento: 11.56 Km/h\nVelocidad máxima sostenida: 45.06 Km/h\nTu condición física 38\nVec que vindras "entrenat", 56 ..1800...\nSense sortir e casa !!\nMés aviat eren només 1700+, segons el Garmin.\nJp hauria preferit fer una ruta més semblant a demà (per Tarragona, per ex). Però ja veus vom vaog acabar...\nHola, ha trobat interessant aquesta ruta Reus-el Salt-l'Aleixar-Miradors de les Borges-Riudecols-Mirador de les Costes-Mas de Borbó-Reus https://ca.wikiloc.com/rutes-btt/reus-el-salt-laleixar-miradors-de-les-borges-riudecols-mirador-de-les-costes-mas-de-borbo-reus-35172810 Salutacions, Wikiloc - Rutes del Món


El Suprem confima les penes de presó pel crim de la Guàrdia Urbana\nEl Tribunal Suprem confirma les penes de presó als dos condemnats pel crim de la Guàrdia Urbana\nLa justícia desestima els recursos que havien presentat Rosa Peral i Albert López i avala el relat que van idear un pla per matar la víctima\nMarta Casals Torres | dilluns, 20 de setembre del 2021, a les 15.34\n(Redacció / ACN)La Sala Penal del Tribunal Suprem (TS) ha confirmat les condemnes de presó de 25 i 20 anys imposades a Rosa Maria Peral i Albert López pel crim de la Guàrdia Urbana. La sala ha desestimat així els recursos que van interposar els dos condemnats contra la sentència del Tribunal Superior de Justícia de Catalunya, que els va considerar culpables d’un delicte d’assassinat amb traïdoria.\nEl TS avala el relat de fets de la sentència, que va considerar provat que tots dos van planificar i executar un pla per matar la víctima. La sentència va dictaminar la condemna més elevada, de 25 anys, per a Rosa Peral, la parella sentimental de l’agent mort, per agreujant de parentiu.\nPersones habituades a la confrontació física\nEl Suprem afegeix que els dos condemnats van aprofitar per actuar en un moment en què la vulnerabilitat de la víctima era més gran, ja que van esperar que estigués adormit o descansant. I subratlla que les dues persones condemnades estan habituades a afrontar situacions de confrontació física per la seva feina.\nEls dos condemnats ja van presentar anteriorment un recurs al TSJC contra veredicte del jurat popular, que el tribunal també va desestimar.


Venda Parcel·la plana de fàcil construcció i amb vistes de 180º Girona Baix Empordà\nSi el que estàs buscant és construir la teva pròpia casa, i viure en la natura a només uns quilòmetres de la platja, aquí té una parcel·la situada a la urbanització Rio de Oro. Parcel·la plana de fàcil construcció i amb vistes de 180º a les muntanyes de les Gavarres. Possibilitat de construcció habitatge unifamiliar amb piscina, planta baixa i planta pis. Superfície màxima aprox.300 m2. Aquesta parcel·la disposa de tots els serveis aigua, electricitat, i desguassos. Aquesta urbanització està recepcionada per l'ajuntament de Calonge, per tant els carrers i accessos estan en molt bon estat. Gaudeix de la teva independència i nosaltres t'assessorarem i ajudarem a construir la casa dels teus somnis.


L'Ajuntament de Manacor emprèn accions contra l'UTE de l'enllumenat\nPer a l'oposició, les possibles sancions arriben massa tard\n2 min. Manacor 14/05/2019 11:28\n651x366 La manca de llum durant els vespres provoca moltes queixes dels veïns. / M. BARCELÓ La manca de llum durant els vespres provoca moltes queixes dels veïns. / M. BARCELÓ\nEl ple de l'Ajuntament de Manacor ha aprovat iniciar el tràmits corresponents per sancionar, d'acord amb amb el plec de prescripcions tècniques d'imposició de penalitats, l'UTE que gestiona el servei de l'enllumenat públic del municipi.\nLes reiterades deficiències i incompliments per part de la concessionària del servei són, segons el delegat de Serveis Generals, Joan Sagrera, bons motius per sancionar-la i demanar-li responsabilitats. Els serveis tècnics de l’Ajuntament han redactat un informe detallat sobre les greus mancances, entre les quals hi ha la tardança a resoldre les avaries que durant dies deixen a les fosques carrers i barris sencers.\nEndesa Ingeniería SLU - ENEL SOLE - Endesa Energia SAU és l'UTE que gestiona l'enllumenat des del 2013 per 600.000 euros anuals. L'Ajuntament, durant els darrers anys, ha fet requeriments constants per la manca de llum a les vies públiques, que es relaciona amb l’increment de la inseguretat durant les nits.\nEl proper consistori podria arribar a resoldre la concessió. Però abans, l’Ajuntament haurà d'esgotar la via de penalitzar l'UTE pel presumpte incompliment de contracte. Segons l'equip de govern, la xarxa compleix la normativa d’intensitat, però suspèn en manteniment i control horari.\nEl partits de l'oposició, MÉS-Esquerra, PSOE i Volem, consideren, en línies generals, que les penalitzacions arriben massa tard, cosa que, segons Sagrera, es deu que els serveis tècnics han tingut poc marge per intervenir abans fins que s'ha pogut contractar una nova enginyera.


Llanterna per tallers de reparació i pintura ROBLIGHT - ROBERLO\nLlanterna amb 5 colors de temperatura diferents perfecta per a la identificació i reconeixement de les tonalitats de color. Disposa de capçal reclinable fins a 180 graus amb un potent imant incorporat per col·locar la llum on es desitgi.\nExpressament dissenyada per a l'ús en tallers de reparació i pintura: comprovació de pintura, ja sigui per identificar/igualar colors, identificar defectes durant el procés de pintat, revisar les àrees danyades del vehicle o comprovar la qualitat en les operacions de reparació.\nFàcil de portar: a la butxaca o al cinturó de treball.\nAlta durabilitat: resistent a la pols i a l'aigua (IP65).\nRecarregable i amb dos modes de funcionament: 100% i 50% de potència lumínica segons l'exigència del treball a realitzar.\nROBMASK Higiene i seguretat\nMONO DE TREBALL Higiene i seguretat


Miami Platja, un paradís pels votants | Canal Reus TV\nMiami Platja, un paradís pels votants\n18:10 - 1 octubre 2017\nA diferència del que tot just està passant a Mont-roig del Camp a l'Institut Miami Platja s'ha convertit en refugi de molts votants d'altres poblacions del Camp de Tarragona. Superats els problemes informàtics de primera hora, la votació ha funcionat amb completa normalitat i en un ambient totalment pacífic i festiu. Cap al migdia, els responsables de les meses del centre parlaven de 800 votants aproximadament.\nTot i que l'ajuntament de Mont-roig del camp no ha facilitat espais electorals, Miami Platja ha estat un dels indrets de la demarcació de Tarragona on han pogut votar amb més facilitat. De fet, molts ciutadans s'han acostat fins aquest municipi per poder exercir el seu dret a vot. Com és el cas de l'Eduard Francisco qui ha explicat que "a Reus a les nou del matí no funcionava res, llavors he anat a un poble d'aquí al costat a Montbrió i també estava igual". Per la qual cosa, aquest votant s'ha desplaçat fins a l'Institut Miami Platja.\nEls membres de les meses han assegurat que el defalliment s'està fent palès entre els organitzadors tot i això tots estan disposats a seguir defensant els seus drets en front l'ofensiva repressiva de l'estat. "Veig la gent molt il·lusionada i molt atemorida, els que estem aquí estem molt cansats perquè portem des de les cinc del matí", ha assegurat la Raquel Comenas, membre d'una mesa electoral. Fins a primera hora de la tarda tota la jornada s'ha produït sense incidents i amb un ambient totalment pacífic.


10 octubre 2019 - Tàrrega Televisió\nDaily Archives: 10 octubre 2019\nUn calendari convertit en conte, la proposta del calendari solidari del Grup Alba que compta amb la col·laboració de l’empresa Laumont.\nJa fa dies que han començat les sessions de fotos pel nou calendari solidari 2020 del Grup Alba que es començarà a vendre a partir del mes de desembre. Aquest any l’entitat compta amb l’empresa de bolets i tòfones Laumont...\nHo fa a través de quatre laboratoris lleidatans i transmetrà els resultats a l’Agència de Salut Pública i al SINAC. La Unitat d’Aigües adscrita a l’Àrea de Planificació i Cooperació Municipal de la Diputació de Lleida ha iniciat aquesta setmana...\nAcord de consens entre l’equip de govern de l’Ajuntament, l’Agrat i la BAT per retornar les claus a les entitats que feien ús de l’espai. També es posa termini a la reubicació d’aquestes en un futur Ara farà un any,...\nCal Carreter, el nou espai que obrirà el Grup Alba a Agramunt amb l’objectiu d’apropar els serveis a les persones\nEl projecte ha estat possible gràcies a la cessió d’una casa, Cal Carreter, per part de la família Ros amb la voluntat que aquesta tingui un ús social i doni resposta a les necessitats de la gent més vulnerable de...\nAhir es va inaugurar la nova seu de la cooperativa Lleure Qualia, entitat que forma part del Grup Alba i que ofereix serveis de lleure a infants i joves com casals, colònies i camps de treball; menjadors escolars i extraescolars,...


Carrer, festa i revolta. Els usos simbòlics de l´espai públic a B - Delgado Ruiz Manuel Coord - Central\nDelgado Ruiz, Manuel (coord)\nCarrer, festa i revolta. Els usos simbòlics de l´espai públic a B\nApropiacions col·lectives del carrer; Les transformacions festives de l´entorn urbà; Les manifestacions de carrer com una forma de cultura popular; Recepcions i comiats multitudinaris als carrers de Barcelona; Insubmisió i insolència en espais urbans.\nOtros títulos de Manuel (coord) Delgado Ruiz\nOtros lectores que han leído Carrer, festa i revolta. Els usos simbòlics de l´espai públic a B, han escogido


#TúDecides (Fundación ONCE) – GanxooTV\nObjectiu: reforçar la imatge de marca. El branding és l’objectiu principal d’aquesta campanya. En aquest cas el format audiovisual planteja un relat de forma interactiva, on l’espectador pren decisions que canvien el guió del curtmetratge o bé alterna punts de vista diferents.\nUn vídeo pensat per convidar a la interacció. L’espectador viu aquí l’experiència que la marca vol comunicar. Les dues històries que transcorren en paral·lel tenen un mateix personatge en comú, però hi ha diferents esdeveniments que depenen d’una decisió. El fet que els dos guions transcorrin a l’hora convida a la audiència a interactuar amb el format i a alternar entre els dos relats, perquè l’usuari vol conèixer les dues cares de la moneda. D’altra banda, si l’espectador decideix centrar-se en una de les dues propostes, es fomenta la repetició del visionat perquè l’usuari vol descobrir què passa a l’altra versió de la història.\nAquest format està produït per ser interactiu. Aquesta estratègia audiovisual es va plantejar amb interactivitat des de l’inici de la pre-producció. Tot plegat per a transmetre que una decisió pot canviar una vida i per a comunicar el concepte que “la Fundación ONCE ajuda a canviar la vida de persones amb diversitat funcional”, tal com reflectia el brief de la entitat.\nRESULTATS DE LA CAMPANYA:\nUsuaris únics: 3.700\nMitjana d’interaccions per usuari: 14\nCTR de l’enllaç final: 12,5%\nPercentatge de visionats: 85%\nVisionats en dispositius mòbils: 80%\nVisionats en connexions d’escriptori: 20%\nejemploexemplefundaciononcevideo interactiuvideo interactivo


Caprabo i el Govern coordinaran accions que "ajudin a créixer" el sector agroalimentari\nPublicat 27/07/2021 12:38CET\nCaprabo i la Secretaria d'Alimentació de la Generalitat han mantingut una reunió per abordar els plans estratègics de treball i coordinar accions que "ajudin a créixer" el sector agroalimentari, ha informat el supermercat aquest dimarts en un comunicat.\nLa trobada ha reunit el responsable de proximitat de Caprabo, Fernando Tercero; el secretari d'Alimentació de la Conselleria d'Acció Climàtica, Alimentació i Agenda Rural, Carmel Mòdol; el sots-director general d'Indústries i Qualitat Agroalimentària de la Generalitat, Joan Gòdia; i la directora de comunicació corporativa i relacions institucionals de Caprabo, Rosa M. Anguita.\nTercero ha assegurat que Caprabo està enfocat a "donar més visibilitat i posar en valor els petits agricultors i cooperatives agràries", i Mòdol ha defensat la necessitat de posar el focus en la sostenibilitat, proximitat i arrelament al territori, en les seves paraules.


Tant les empreses com les Administracions Públiques estan donant accés electrònic a un nombre més gran de processos, tràmits, etc., la qual cosa comporta una gran quantitat de documents electrònics.\nLa garantia jurídica dels documents electrònics ve condicionada per la capacitat d’atribuir el document a un origen i per la confiança que el contingut siga correcte en el moment en què es requerix com a element probatori.\nCom es pot assegurar la confiança en els documents electrònics?\nLa firma electrònica és el mecanisme per a aconseguir la mateixa validesa jurídica que el paper\nUn document electrònic necessita mantindre la seua capacitat probatòria amb el pas del temps. Els certificats digitals tenen una vigència limitada en el temps, per tant el grau de confiança sobre una firma digital varia amb el pas del temps.\nLa clau per a solucionar este problema és independitzar la validesa i preservar els mecanismes de prova. Açò exigix mantindre i demostrar tota la cadena de confiança al llarg del temps.\nQuin és la millor forma de conservar els documents electrònics?\nPer mitjà de la custòdia documental segura.\nEn què consistix la custòdia documental segura? Custodiar es podria definir com "guardar amb atenció i vigilància", el que comporta a un procés actiu.\nSón diverses les implicacions del terme custodiar en l’àmbit electrònic:\n-Possibilitat de comprovar la integritat i validesa.\n-Fer-ho en qualsevol moment.\n-Garantir la integritat del document.\n-La garantia de localització del document.\n-Deixar traces necessàries d’auditoria.\nLa nostra solució de Gestió Documental Segura (GDS) unix tant la firma electrònica com la custòdia segura. Esta plataforma consistix en infraestructura encarregada de conservar la validesa dels documents que dóna servici a múltiples aplicacions on els usuaris poden acudir a depositar, localitzar, firmar, validar i custodiar un document electrònic.\nGDS permet reduir el temps de desenrotllament, garantir el compliment d’estàndards i la interoperabilitat amb múltiples formats.\n-Garantir el manteniment del document en l’estat que es va entregar.\n-Proporcionar al document validesa al llarg del temps basant-se en el sistema de refirmat.\n-Plataforma de servicis per a la integració amb gestors, repositoris documentals i/o sistemes de fitxers, la qual cosa implica una reducció del temps i complexitat del desenrotllament per a les empreses.\n-Suport de múltiples repositoris documentals.\n-Independència del repositori d’emmagatzemament (Servidors ACCV) amb el gestor documental.\nEn el cas que requerisca més informació per favor contacte amb nosaltres a través del telèfon 902 482 481 o del Formulari d'Atenció a l'Usuari.


Paper internacional completa la venda del seu envasament corrugat Àsia Business - notícies - Shenzhen Jiechuang exhibició producte Co, Ltd\nPaper internacional completa la venda del seu negoci d'Àsia envasament corrugat\nMEMPHIS, Tennessee, 30 juny 2016/PRNewswire / - Paper internacional (NYSE: IP) ha anunciat avui que ha completats dues transaccions anteriorment proporcionada – la venda del seu corrugat envasament negocis a la Xina i al sud-est d'Àsia Xiamen pont Hexing empresa de capital inversió Associació; i l'adquisició del Molí Holmen Paper Madrid a Espanya. Els plans d'empresa de convertir la màquina de paper de diari per produir reciclat containerboard durant la segona meitat del 2017.\nSobre Paper internacional\nPaper internacional (NYSE: IP) és un líder mundial en envasat i paper amb fabricació operacions a Nordamèrica , Europa, Llatinoamèrica , Rússia, Àsia i nord d'Àfrica. Seus negocis inclouen industrials i consum d'envasos documents trefilat i polpa. Amb seu a Memphis, Tennessee de , la companyia compta amb aproximadament 55.000 persones i està estratègicament situada a més de 24 països servint a clients arreu del món. Les vendes netes del Paper internacional per a 2015 eren 22 mil millones dòlars. Per a més informació sobre Paper internacional, els seus productes i els esforços de l'administració, visiti internationalpaper.com.\nAlgunes declaracions en aquest comunicat de premsa pot ser considerat declaracions prospectives. Aquestes declaracions reflecteixen punts de vista actual de gestió d'empreses i són objecte de riscos i incerteses que podrien causar resultats reals difereixin materialment dels expressa o implícita en aquestes afirmacions. Factors que podrien provocar resultats reals difereixin inclouen però no són condicions indústria limitada a (i); (ii) condicions econòmiques globals i canvis polítics; i (iii) altres factors que es poden trobar en comunicats de premsa i documents presentats Securities and Exchange Comission de la companyia. L'empresa es compromet a no hi ha obligació d'actualitzar públicament qualsevol declaracions prospectives, ja sigui com a resultat de noves informacions, esdeveniments futurs o en cas contrari.\nUn parell de: Disseny estructural de caixa per a productes hortofructícoles\nSegüent: Servei d'impressió personalitzada


La Casa de Carlota, un exemple mundial d’inclusió\nAquest estudi de disseny contracta persones amb o sense discapacitat intel·lectual.\nAquest estudi de disseny contracta persones amb o sense discapacitat intel·lectual. El seu model ha estat posat com a exemple per l'ONU i ha inspirat els 'Special Olympics' per rodar un documental.\nA Barcelona hi ha un estudi de disseny, La Casa de Carlota, que sense tenir la intenció de ser-ho, s’ha convertit en un exemple mundial d’inclusió per a l’ONU i per al moviment ‘Special Olympics’ Internacional.\nLa Casa de Carlota contracta artistes amb o sense discapacitat intel·lectual per crear dissenys únics i innovadors per a productes i serveis. L'estudi ofereix un disseny avantguardista als seus clients gràcies a les habilitats dels artistes que treballen en projectes per a clients d'alt nivell.\n“No som un programa de reinserció laboral. Tota la gent que fa feina aquí hi està pel seu talent. Les persones han estat escollides i treballem conjuntament amb la Fundació Aura”, remarca Sergi Capell, un dels socis de l’estudi. Afegeix: “Som l’únic estudi de disseny del món que incorpora per treballar persones amb discapacitat intel·lectual”.\nLa Fundació Aura, es dedica a millorar la qualitat de vida de les persones amb discapacitat intel·lectual mitjançant la inclusió social i laboral seguint la metodologia de Treball amb Suport. Un model d’integració laboral per a persones amb discapacitats que va començar a desenvolupar-se als anys 80 als Estats Units. Aquest model facilita la incorporació al treball ordinari de col·lectius de persones amb limitacions significatives de caràcter físic, psíquic o sensorial\nEn aquest sentit, La Casa de Carlota aplica aquest model i, per això, ha estat la font d’inspiració del moviment dels ‘Special Olympics’ Internacional per rodar un documental on apareix aquest estudi de Barcelona com a exemple d’inclusió.\nEl moviment ‘Special Olympics’, no només vol fomentar la inclusió a través de l’esport. També vol trencar la manera que té la gent de veure les persones amb discapacitat intel·lectual.\nÉs per això que aquesta organització internacional ha posat com exemple aquest estudi de disseny en el documental sobre els ‘Special Olympics’ Internacional que s’emetrà per la cadena americana ESPM en breu.\nAquest documental es va gravar el mes de maig a Barcelona. “Els ‘Special Olympics’ vol promocionar l’esport dins d’un àmbit que busca la normalització i per això els va fascinar la nostra filosofia de treballar”, diu Capell.\nPerò a banda dels ‘Special Olympics’, La Casa de Carlota, també ha estat un referent per a l’Organització Mundial de les Nacions Unides (ONU) que va convidar els socis a presentar el projecte a la mateixa seu d’aquesta organització.\nA més d’això, aquest estudi de Barcelona ha estat un dels creadors de la lliga Genuine, una iniciativa integradora i pionera al món, organitzada per Laliga a través de la seva Fundació, consistent en una Lliga de futbol integrada per equips del col·lectiu de persones amb discapacitat intel·lectual.\nUn dels objectius d’aquesta iniciativa és aconseguir que tots els clubs de Laliga comptin amb el seu equip Genuine.\ndiscapacitat intel·lectual, exclusió social, special olympics, ONU, salut i discapacitat


Paisatgista de la Noguera\nActualitzada 07/12/2020 a les 11:14\nLucas Álvarez, un colombià de trenta-vuit anys que s’ha instal·lat recentment a Artesa de Segre, explica a Cercle la seua relació amb l’art || És la seua afició més gran i un “aliment per a l’ànima”\n© La pintura ocupa bona part del temps lliure del Lucas\n© Algunes de les últimes obres del Lucas, inspirades en la naturalesa.\nLucas Álvarez, nascut a Medellín fa 38 anys, dedica la major part del seu temps lliure a la pintura. El Lucas, que va arribar a Barcelona amb 18 anys, s’acaba de mudar a Artesa de Segre, localitat propera a la Clua de Meià, on resideix la seua mare. “A l’arribar a Barcelona vaig començar a buscar el meu camí. Vaig començar a fer ioga, a llegir... i amb la creació artística.” Encara que mai no havia pintat ni dibuixat, pensa que la seua afició es deu al fet que la seua mare va estudiar art a Colòmbia. “Sempre la veia fer els seus treballs i em portava a moltes exposicions”, recorda. “Potser per això un dia vaig comprar una tela i pintures i vaig començar.” El Lucas recorda que les seues primeres teles mostraven aliments. “A l’iniciar-me en la pintura, vaig prendre consciència de les textures i colors de fruites i verdures. D’alguna manera, vaig connectar amb el menjar, vaig quedar fascinat.”\nEn la seua etapa barcelonina va participar en diverses exposicions col·lectives i esdeveniments interdisciplinaris en diferents restaurants i centres d’art del Barri Gòtic, on va conèixer altres artistes i pintors i va començar a connectar amb diferents tècniques i estils. “Rebre feed back positiu d’altres persones em va aportar més confiança. Em vaig adonar que les meues pintures transmetien alguna cosa que arribava al públic.” Alternava obres abstractes i figuratives i altres vegades s’inspirava en els grafitis que inundaven el barri.\nEn la trajectòria artística del Lucas, no obstant, hi ha un abans i un després des que va començar a visitar la Clua. Sorgeixen els paisatges, descobreix la boira que difumina les formes i envolta arbres i muntanyes. I les postes de sol en horitzons espaiosos. “Una flor, un arbre, tot em cridava l’atenció. La pintura ha fet que em fixi en aspectes que abans em passaven desapercebuts, com els canvis de llum al llarg del dia o altres de més obvis però en què no hi havia posat atenció, com les modificacions dels paisatges al llarg de les diferents estacions.”\nEl seu últim projecte ha estat una exposició integrada per teles dedicades exclusivament als arbres que es va poder visitar a l’església de la Clua. Tot i que no té pàgina web, la seua obra pot veure’s al compte d’Instagram @lukalvarez. “He venut quadres, però no pinto per a això. Quan pinto se m’atura el temps. Em relaxo. Ho necessito, és un aliment per a l’ànima, la meua forma d’enfrontar-me a les preocupacions i problemes.”


Etiquetes per a detalls de la primera comunió - Stikets\nTornar a Celebracions i detalls\nCrea un record inoblidableDissenya les teves etiquetes de manera fàcil i ràpida\nDescobreix totes les etiquetes de comunions\nPlantilles i etiquetes\nEtiquetes de comunió amb la teva foto\nPolseres, toppers i segells\nToppers personalitzats per pastissos de casament i aniversaris\nPack decoració de festes i celebracions\nDissenya les teves etiquetes personalitzades per a comunions online\nEstàs buscant decorar els detalls i els regals de la comunió del teu fill o filla? A Stikets tens diferents tipus d'etiquetes que s'adaptaran a les teves necessitats. Pots triar etiquetes amb dissenys, colors i icones ja predefinides o pujar la teva pròpia foto per crear una etiqueta 100% única. A les etiquetes amb foto també tens la possibilitat d'afegir un marc amb el teu text. Fes clic sobre un producte i comença a personalitzar les teves etiquetes per col·locar a les teves bossetes de tela, capsetes de xocolatines, cistelles amb caramels, espelmes i tot el que se t'acudeixi.\nCom fer etiquetes adhesives per a comunions amb Stikets?\nCrear les teves pròpies etiquetes adhesives per a comunions és fàcil i ràpid a Stikets. Pots triar un dels dissenys predefinits i personalitzar-lo amb el text que vulguis. També pots crear els teus adhesius per a comunió amb una imatge del teu fill o filla que després pots personalitzar amb el seu nom o amb la data de la celebració si vols utilitzar-les com a invitacions de comunió.\nEtiquetes per personalitzar els detalls de comunió\nPersonalitza les etiquetes per a comunions de manera fàcil i original\nAmb els adhesius Stikets per a la decoració i els detalls de la teva comunió podràs triar entre crear un disseny amb un fons i la icona que més t'agradi o posar una foto emmarcada en els records o detalls per als teus convidats. Les etiquetes adhesives per a celebracions estan fabricades amb vinil i són molt adaptables i resistents. Les pots aplicar fàcilment sobre qualsevol superfície neta i seca, ja siguin caixes, invitacions, ampolles o gots de vidre. Dóna-li un toc personal al dia més especial amb les etiquetes per a celebracions Stikets!\nQuin tipus d'etiquetes personalitzades per a comunions oferim?\nPots triar entre diferents formats. Segons el suport on decideixis col·locar les teves etiquetes personalitzades per a comunions, pots dissenyar-les amb forma rodona, quadrada o rectangular. Així s'adaptaran perfectament als detalls per als convidats. Estan fabricades en vinil mat, un material molt més resistent que el paper, de manera que resisteix molt més el frec sense perdre color. També les pots crear amb foto, amb icones, amb il·lustracions de nens o nenes inspirats en els teus fills o fins i tot crear a la seva imatge i semblança un Twinie® totalment únic.\nPlaca personalitzada amb foto gran\nCarmanyola infantil Tipi Lässig


Notícia històrica - BATUDES - Cita de caçadors a Rocacorba - Federació Catalana de Caça\nUn centenar de caçadors d´arreu de Catalunya van participar, ahir, en la macrobatuda convocada per la colla de Granollers de Rocacorba. La jornada es va tancar amb el balanç d´una trentena de senglars abatuts\nUn centenar de caçadors, uns quarantena de gossos i una trentena de senglars abatuts; aquestes són les principals xifres de la macrobatuda organitzada, ahir, a la zona de Can Plana, a la muntanya de Rocacorba. “És una bona cacera, però confiàvem que serien més senglars”, admet Joan Punset, un dels responsables de la colla de Granollers de Rocacorba, que organitzava la batuda. Xavier Rincón, però, un altre dels impulsors de la jornada, diu que l'èxit d'una batuda no es mesura només en la quantitat de senglars abatuts: “En un dia de caça, es pot disparar a cent peces i matar-ne només tres. Avui, una trentena; no està malament. El que valorem és el nombre de peces aixecades i a què s'ha pogut disparar. En aquest sentit, és un èxit perquè avui s'ha tirat molt. Llàstima d'aquest vent”, diu Rincón. El vent i el fred, ahir, no anaven a favor dels caçadors.\nDel centenar de caçadors que es van reunir ahir a Sant Martí de Llémena, només uns 25 eren socis de la colla de Rocacorba; els altres havien respost a la invitació del grup @seti.cat a través de les xarxes socials. Aquest col·lectiu, creat fa uns dos anys, coordina caçadors d'arreu de Catalunya i fins al País Valencià. “Cadascú és a la seva colla, però, a més, ens movem allà on ens conviden, com avui ho han fet els companys de Granollers de Rocacorba”, explica Rincón, un dels administradors del col·lectiu. Sis o set vegades l'any, es convoca a través de les xarxes socials i es desplacen allà on una colla més petita i que no dona l'abast els avisa que hi ha una densitat de senglars important, fins a Osca i Toledo, en alguna ocasió. Ahir, a Sant Martí de Llémena, un dels que venia de més lluny era Jacint Sans, de Gandesa, a les Terres de l'Ebre. “Hem respost a la crida perquè al nostre vedat no hi ha tants senglars” diu Sans.\n“Calculo que avui s'han disparat 70 o 80 trets. Vol dir que s'han mogut molts senglars cap a una altra zona. Ho hem fet pel nostre compte, sense rebre cap ajuda de ningú. Fem un servei estalviant molts diners a l'administració perquè contribuïm a frenar la sobrepoblació de senglars, que provoca prejudicis als pagesos i accidents a les carreteres. Som un col·lectiu força mal vist, però som eficaços i necessitaríem una mica més de suport”, reivindica Rincón.\nPer rebre, coordinar i distribuir a les parades de caça el centenar d'invitats que tenien ahir, Joan Punset i els caçadors de la colla local també van tenir un dia llarg, però la batuda va ser un èxit. A partir de la setmana que ve, tornaran al local habitual a Granollers; ahir no hi haurien cabut i la cita era a les escoles de Sant Martí de Llémena. “Habitualment, som set o vuit un dia de setmana i uns trenta els cap de setmana”, diu Punset.\nPer la colla local, la macrobatuda és també l'oportunitat d'uns ingressos extres, amb el passi que paguen els invitats i la venda dels animals abatuts a una empresa càrnia. Ahir, a Sant Martí de Llémena, no es va escorxar ni repartir cap senglar. Quan són entre ells, al local que tenen especialment equipat per a això, els caçadors de Granollers de Rocacorba encara escorxen i es reparteixen els senglars, de tant en tant. Però menjar carn de senglar ja no és la principal motivació: “No m'entra pels ulls”, resumeix Punset. No és per la carn ni per treure'n cap profit, perquè calcula que, entre quotes, assegurances, menjars i despeses, el pressupost anual d'un caçador deu rondar els 2.500 euros. És per passar un dia entre companys, i, al cap i a la fi, aquesta també era la principal motivació del centenar de caçadors que es van reunir ahir a Sant Martí de Llémena.\nESTEVE CARRERA - SANT MARTÍ DE LLÉMENA


Política de privacitat - Conüs\nLi informem que CONÜS RODELLAS SL (en endavant “Conüs Rodellas”) és el titular de la web conusrodellas.com, amb CIF B67617126 i domicili a C/ Sant Pere, num. 5, 08470, Sant Celoni. Pot contactar per correu electrònic a info@conusrodellas.com.\nA “Conüs Rodellas” tractem la informació que ens facilita per a gestionar les consultes rebudes, per a gestionar les compres o per a gestionar la newsletter informativa. La informació personal que ens faciliti es mantindrà confidencial i protegida. En cap cas es destinarà o utilitzarà per a altres fins, no s’entregarà a terceres persones sense el seu consentiment, d’acord amb el que estableixen els principis del RGPD 679/2016 i la L.O. 3/2018. Per a complir amb les diferents disposicions legals, hem establert diferents nivells de seguretat per a protegir les dades personals que ens faciliti, havent adoptat totes les mesures tècniques al nostre abast per evitar la pèrdua, mal ús, alteració, accés no autoritzat i manipulació d’aquestes dades personals.\nAls formularis de contacte de la web i de subscripció a la newsletter es sol·licitarà el consentiment explícit de l’usuari i haurà de llegir i acceptar la Política de privacitat del lloc web. L’usuari es informat que quan realitza una compra i omple els formularis de compra o de registre, es sol·licitarà el consentiment explícit i haurà de llegir i acceptar la Política de privacitat del lloc web. Si l’usuari es registra (tant al formulari de compra com al formulari de subscripció a la newsletter), el sistema per seguretat realitzarà un procés de doble opt-in, per a verificar que l’usuari s’està registrant voluntàriament.\nA més a més, l’usuari és informat que l’enviament d’un correu electrònic en què s’incloguin dades personals implica que la informació reflectida en aquesta política de privacitat ha estat llegida i acceptada i que en conseqüència, atorga el seu consentiment inequívoc i exprés a el tractament de les seves dades personals en les finalitats indicades. La informació que ens faciliti passarà a ser introduïda en un tractament de dades sota la responsabilitat de “Conüs Rodellas” i es mantindrà confidencial i protegit.\nUtilitzem les seves dades durant el temps estrictament necessari per a complir les finalitats indicades anteriorment. Excepte que existeixi una obligació o requeriment legal, els terminis de conservació previstos són: durant el període d’un any a partir de l’última consulta. Les dades de caràcter personal es conservaran en compliment dels terminis legals de prescripció que resultin d’aplicació.\nFormulari de la pàgina web: el propi interessat o el seu representant legal. Dades identificatives: nom i cognoms, correu electrònic i telèfon.\nVisitar la web de “Conüs Rodellas” no suposa que l’usuari estigui obligat a facilitar cap informació sobre si mateix.\n“Conüs Rodellas” prohibeix expressament que els menors de divuit anys facilitin dades personals sense el consentiment previ dels seus pares o tutors. En cas de ser menor de divuit anys i no tenir aquest consentiment, no faciliti dades personals a “Conüs Rodellas” ni utilitzi els nostres serveis.\nPer poder prestar aquest servei “Conus Rodellas” subcontracta el servei de hosting, amb seu a territori UE, de manera que quan vostè realitzi una compra les dades quedaran emmagatzemades als servidors de:\n· Sol·licitar la SUPRESSIÓ o eliminació de les seves dades (dret a l’«oblit»)\nL’acceptació del present document indica que vostè entén i accepta totes les clàusules de la nostra política de privacitat per la qual cosa autoritza la recollida i el tractament de les seves dades personals en aquests termes. L’usuari que faciliti les seves dades personals a través del correu electrònic de “Conüs Rodellas”, estarà proporcionant voluntàriament dades de caràcter personal. Als formularis de contacte aquesta acceptació es realitza mitjançant l’activació de la casella de verificació de la Política de Privacitat.